stanford-oval/wikipedia huggingface dataset:
יהדות רוסה
לאחר עצמאות בולגריה > החינוך היהודי

עד לרבע האחרון של המאה ה-19 התבסס החינוך היהודי על בתי למידה שנקראו מלדארי והוקמו רק בקהילות הגדולות והמבוססות כדוגמת רוסצ'וק. המלדארי בעיר היה חלקו בבעלות פרטית של רבנים וחזנים ונסמך על תרומות ותשלומי הורי התלמידים. ב-1872 נפתח בית ספר של רשת אליאנס בו לימדו בנוסף ללימודי קודש בשפת הלאדינו גם תוכני לימוד חדשים כגון מתמטיקה בשפה הצרפתית. באותה השנה ביקר בעיר הרב ישראל דב פרומקין ותיעד את פעילות בית הספר על 150 תלמידיו בעיתון חבצלת.
ב-1920 למדו במערכת החינוך היהודית ברוסה 485 תלמידים שהיוו 89.65% מכלל תלמידיה היהודים של העיר. ב-1925 ירד מספרם ל-313. ב-1927 למדו במערכת החינוך היהודית 307 תלמידים, מתוכם 114 ב-3 כיתות גן ילדים, 110 ב-4 כיתות בית ספר יסודי ו-83 תלמידים ב-3 כיתות פרו-גימנסיה.
לאחר עצמאות בולגריה > חיי הקהילה

לאחר מלחמת העולם הראשונה והחזרת חבל דרום דוברוג'ה לממלכת רומניה התחולל בעיר משבר כלכלי וחברתי קשה ובעקבותיו עזבו 90 משפחות מהקהילה היהודית והיגרו לבוקרשט. במפקד שנערך בבולגריה ב-1920 נמנו ברוסה 3,956 יהודים. ב-29 באוגוסט 1920 יוצגה קהילת רוסה בכנס הקהילות היהודיות המאורגנות בממלכת בולגריה שהתקיים בסופיה, על ידי יצחק חסון, נסים דניאל, רחמים אשרוב ויעקב משיח מטעם הספרדים ואלברט איצקוביץ, מוריס אייזנברג וישראל בן יעקב מטעם האשכנזים. בקרב קהילת רוסה הייתה פעילות ציונית ענפה ולצידה גם פעילות קומוניסטית וגם פעילים פוליטיים "מטעם", אשר ייצגו את עמדת מפלגת השלטון. ב-4 במרץ 1923 נערכו בחירות לוועדי הקהילות היהודיות בבולגריה וברוסה זכתה מפלגת הדרוז'באשים שזוהתה עם מפלגת האיכרים ב-51.4% מהקולות והציונים ב-48.6%. היריבות בין המפלגות הובילה למהומות בין המחנות היריבים, יו"ר המפלגה הציונית נעצר והמשטרה הבולגרית אסרה על הכניסה לבית העם הציוני ביום הבחירות. במרץ 1926 זכו הציונים ברוב מוחלט. ב-1929 זכו הקומוניסטים ב-51.6% והציונים ב-48.4%. ב-1932 הופיעה לבחירות רשימה אחת מאוחדת של התנועה הציונית.
ב-1927 הוקם בית הכנסת האשכנזי ברוסה. ליהודי העיר היו חיי קהילה מפותחים ובמהלך שנות ה-30 פעלה ברוסה מקהלה מקצועית שהוקמה על ידי אגודת חובבי המוזיקה "דור". ברוסה נולד במאי התיאטרון יצחק משה דניאל שביים בבולגריה, רומניה ולאחר עלייתו לישראל ייסד את תיאטרון המטאטא. עוד נולדו בעיר ההיסטוריון שלמה אברהם רוזאניס, ד"ר מרצ'ל כלב ממנהיגי יהדות בולגריה, סופר, עתונאי ופובליציסט, הסופר אליאס קנטי, הכלכלן הצרפתי אלברט אבטליון, חיים קרישפין ממייסדי כפר חיטים ופרופסור מוריס לוי.
מלחמת העולם השנייה ולאחריה

בפרוץ מלחמת העולם השנייה מנתה הקהילה 3,000 נפשות עליהן הוחל בינואר 1941 החוק להגנת האומה. בהמשך, נלקחו הגברים בגילאי 20–40 לעבודות כפייה. ב-10 במרץ 1943 תוכנן לגרש 6,365 מקרב יהודי "בולגריה הישנה", כמכסה ראשונית לקראת גירוש כל הקהילה למחנות ההשמדה. ברישומי משרד הפנים הבולגרי צוינו 477 יהודים מרוסה וראזגרד שנכללו במכסה זו. הגירוש לא יצא לפועל. במאי 1943 הגיעו חלק ממגורשי סופיה לרוסה ונקלטו על ידי הקהילה המקומית.
בתחילת יולי 1943, נעצרו כ-500 יהודים, (מנהיגי קהילה, רבנים ופעילים), מן הערים פלובדיב, פאזארדז'יק ורוסה וביחד עם חלק ממגורשי סופיה, נשלחו ל-3 מחנות ריכוז שהפעיל הצבא הבולגרי: בסומוביט וקאייליקה שליד פלבן וצ'כלרה שליד צ'ירפאן. מרבית העצורים שוחררו באוקטובר 1943, אך עצורי מחנה הריכוז קאייליקה ועובדי הכפייה שוחררו רק בספטמבר 1944, עם כיבוש בולגריה על ידי הצבא האדום. במהלך המלחמה הצטרפו בני נוער רבים מקרב קהילת רוסה למחתרת הקומוניסטית ונטלו חלק בפעולות נגד מתקני הצבא הגרמני ומפעלים אשר סיפקו ציוד לצבא הגרמני. מהבולטים היו ליאון תג'ר בן דוד אשר בספטמבר 1941 חיבל במכלי דלק של הצבא הגרמני, נקלע לחלופי אש אשר במהלכם נהרג חייל גרמני ולבסוף נתפס והוצא להורג ואנה ונטורה אשר נורתה למוות בידי המשטרה הבולגרית בטרם מלאו לה 19 שנים.
לאחר מלחמת העולם השנייה חודשה הפעילות הציונית והוקם תא של תנועת החלוץ שפעל להכשרת בני הקהילה לעלייה לישראל. מרבית יהודי העיר עלו למדינת ישראל במהלך גל העלייה מבולגריה בין 1948 ל-1949. ב-28 במאי 1949 בשלהי גל העלייה, ערך הקונסיסטוריון של יהודי בולגריה מפקד וברוסה נמנו 452 יהודים. ב-2004 מנתה קהילת רוסה 200 נפשות.
לקריאה נוספת

צבי קרן, קהילת יהודי רוסצ'וק-מירכתי תוגרמה לבירת מחוז הדנובה-צמיחתה של קהילה באימפריה העות'מאנית ופריחתה (1788–1878), הוצאת יד יצחק בן-צבי, ירושלים, 2005.
הערות שוליים

1 2 3  הקהילה היהודית ברוסה, באתר jewishvirtuallibrary (באנגלית).
1 2  צבי קרן, "יהדות בולגריה בימי האימפריה העות'מאנית-קהילת הדנובה כמשל", באתר "כולנו בולגרים", אתר הבית של יהודי בולגריה .
↑  חיים קשלס, היהודים בבולגריה בימי השלטון העותומני, בתוך:אנציקלופדיה של גלויות-יהדות בולגריה, ירושלים, 1967, עמודים 37-55.
↑  גלבר, נ.מ, שאלת יהודי בולגריה בקונגרס של ברלין (1878), בתוך: אנציקלופדיה של גלויות-יהדות בולגריה, ירושלים, 1967, עמוד 155.
↑  מיכאל בר-זוהר, הרכבות יצאו ריקות, הוצאת הד ארצי, אור יהודה, 1999, עמוד 19.
↑  חיים קשלס, היהודים בבולגריה בעשרים השנים הראשונות לאחר שחרורה מעול העותומנים (1878-1898), בתוך:אנציקלופדיה גלויות-יהדות בולגריה, ירושלים, 1967, עמוד 65.
↑  לוחות סטאטיסטיים, בתוך:אנציקלופדיה של גלויות-יהדות בולגריה, ירושלים, 1967, עמודים 645-662.
↑  אלברט רומנו, תקנון הקהילות והקונסיסטוריון, בתוך:אנציקלופדיה של גלויות-יהדות בולגריה, ירושלים, 1967, עמוד 439.
↑  אלברט רומנו, תקופת המשבר והפילוג 1930-1940, בתוך אנציקלופדיה של גלויות-יהדות בולגריה, ירושלים, 1968, עמודים 583-588.
↑  חיים קשלס, תעודות ומסמכים, בתוך:אנציקלופדיה של גלויות-יהדות בולגריה, ירושלים, 1967, עמוד 849.
↑  חיים קשלס, המצב אחרי הגירוש, בתוך אנציקלופדיה של גלויות-יהדות בולגריה, ירושלים, 1967, עמוד 876.
↑  הקהילה היהודית ברוסה, באתר "כולנו בולגרים", אתר הבית של יהודי בולגריה.
↑  חיים קשלס, קורות יהודי בולגריה - כרך ד', מאחורי מסך הברזל, הוצאת דבר, תל אביב, 1969, עמוד 296.
מבנה בית הכנסת הספרדי "קהל גדול שלום" שנחנך ב-1863 ובראשית המאה ה-21 שימש ככנסייה
מבנה בית הכנסת האשכנזי בעיר רוסה שהוקם ב-1927 ובראשית המאה ה-21 שימש מועדון נוער לקהילה היהודית
ביתו של הסופר אליאס קנטי
חברי מכבי רוסה ב-1945. ראשון משמאל מוריס לוי
לאחר פיצוץ מכלי הדלק של הצבא הגרמני בעיר רוסה על ידי הפרטיזן היהודי בן העיר, ליאון תג'ר בן-דוד ב-28 בספטמבר 1941. תג'ר נתפס והוצא להורג.
ברזיית המים שהוקמה בתיכון "כריסטו בוטב" בעיר לזכרו של ד"ר ישראל קלמי
פול גאשה

| --- | --- |

 לידה:  30 ביולי 1828 ליל, צרפת 
 פטירה:  9 בינואר 1909 (בגיל 80) אובר-סור-אוּאז, צרפת 
 מדינה:  צרפת 
 מקום קבורה:  פר לשז 
 מקום מגורים:  פריז 
 השכלה:  סורבון  אוניברסיטת מונפלייה 
 תקופת הפעילות:  1850–1909 (כ־59 שנים) 
 בן או בת זוג:  Blanche Castets 
 מספר צאצאים:  3 
 
פול-פרדינאן גאשה (בצרפתית: Paul-Ferdinand Gachet;‏ 30 ביולי 1828 – 9 בינואר 1909) היה רופא וצייר חובב צרפתי, רופאם, חברם ופטרונם של ציירים, שהמפורסם שבהם היה וינסנט ואן גוך, אשר התגורר סמוך לביתו של גאשה בעשרת השבועות האחרונים לחייו.
תולדות חייו

גאשה נולד בעיר ליל בצרפת. בנעוריו עבר עם משפחתו למכלן. הוא למד רפואה באוניברסיטת פריז והתמחה בפסיכיאטריה ורפואה פנימית בבית החולים פיטייה סלפטרייר. במהלך לימודיו החל לאסוף יצירות מאת אדואר מאנה וגוסטב קורבה.
ב-1872 עבר מפריז לעיירה אובר-סור-אוּאז, השוכנת 27 ק"מ מצפון לפריז, שהייתה אתר אהוב על ציירים. הוא החל לצייר בעצמו. על ציוריו חתם בשם Paul van Ryssel (פול מרייסל [שמה ההולנדי של העיר ליל]). ידידו ומטופלו, הצייר פול סזאן סייע לו להקים סטודיו בעליית הגג של ביתו. בין ידידיו ומטופליו נמנו גם קאמי פיסארו, פייר-אוגוסט רנואר, גוסטב קורבה, אדואר מאנה, אמיל ברנאר, ז'אן-בטיסט קאמי קורו, אונורה דומייה, ויקטור הוגו ואמנים אחרים.
גאשה היה חובב חידושים וניסויים וכך גילה התעניינות בהומאופתיה והיה בין הראשונים לאמץ את המצאתו של הנרי נסטלה להכניס לתפריטם של יילודים את תחליף החלב שפיתח האחרון.
גאשה וואן-גוך

במאי 1890, לאחר ששוחרר משנת שהיה בבית החולים הפסיכיאטרי בסן רמי דה פרובנס, הייתה בריאותו הפיזית והנפשית של ואן גוך שברירית. אחיו, תיאו ואן גוך, חיפש בעבורו מקום שיהיה לא רחוק מפריז, בה התגורר, בה יוכל לשהות תחת פיקוח רפואי צמוד ותומך. לפי המלצתו של פיסארו עבר ואן גוך להתגורר בסמוך לביתו של ד"ר גאשה, אשר ביקר אותו יום-יום וואן גוך שילם לו בציורים. לא ברור האם בכלים שעמדו לרשותו באותם ימים היה גאשה מסוגל לטפל בהפרעה הדו-קוטבית או הדיכאון הקליני מהם סבל ואן-גוך. הוא המליץ לו להתנזר מעישון ואלכוהול, אך ואן-גוך לא מילא אחר הוראותיו. השניים התיידדו אך ואן-גוך העריך שד"ר גאשה המלנכולי לוקה אף הוא בנפשו. במכתב לתאו (10 ביולי 1890) כתב "דומני שאיננו יכולים לסמוך על ד"ר גאשה. ראשית, הוא חולה יותר ממני... וכאשר עיוור אחד מוביל עיוור השני, הלא שניהם יפלו לבור?"
לאחר מותו (או התאבדותו) של ואן-גוך, ספג ד"ר גאשה ביקורת קשה על קוצר ידו ועל כך שלא מנע את המוות.
משפחתו

ב-1868 נשא לאשה את בלאנש ונולדו להם שני ילדים, פול-לואי ומרגריט. פול-לואי היה אף הוא אספן וסוחר אמנות וצייר חובב, אשר חתם בשם לואי ואן רייסל (Louis van Ryssel).
דיוקנותיו המצוירים

דיוקנו של ד"ר גאשה מאת וינסנט ואן גוך
גבר עם מקטרת (ד"ר גאשה), מאת ואן-גוך
ד"ר גאשה (1891) מאת Norbert Goeneutte
פול גאשה, מאת שארל לנדרה
לקריאה נוספת

Art + Paris Impressionists & Post-Impressionists: The Ultimate Guide to Artists, Paintings and Places in Paris and Normandy Museyon. pp. 251–. ISBN 978-1-938450-24-2.
הערות שוליים

↑  מכתבו של וינסנט לתאו, 10 ביולי 1890 (באנגלית)
| --- | --- |
בקרת זהויות :  NLI: 987007437719505171  BNE: XX5505318  BnF: cb120411970 (data)  GND: 119031450  ISNI: 0000 0003 6860 9448  LCCN: nr90000828  LNB: 000198623  NTA: 068013388  RKD: 346511  SNAC: w6jh567g  SUDOC: 028611632  ULAN: 500005111  VIAF: 2488376   WorldCat (עם VIAF): 2488376
סטלה גונה

| --- | --- |
אין תמונה חופשית
 לידה:  12 בדצמבר 1960  (בת 64) גרינוק, סקוטלנד, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1985
 מקום לימודים:  הקונסרבטוריון המלכותי של סקוטלנד 
 בן או בת זוג:  ניקולס פארל (2005–?) 
 פרופיל ב-IMDb
 
סטלה גונה (באנגלית: Stella Gonet; נולדה ב-12 בדצמבר 1960) היא שחקנית סקוטית. היא מוכרת מתפקידיה בסדרות הדרמה של ה-BBC "בית אליוט" (1991–1994) ו"הולבי סיטי" (2007–2009).
ביוגרפיה

גונה נולדה בגרינוק שבסקוטלנד. היא בת למשפחה בת 12 ילדים, וארבע מאחיותיה הן אחיות במקצוען. גונה למדה משחק באקדמיה המלכותית הסקוטית למוזיקה ודרמה.
גונה כיכבה בתפקיד ראשי בשלוש העונות של סדרת הדרמה "בית אליוט" לצדה של לואיז לומברד. היא הופיעה בתפקיד ג'יין גרייסון בדרמה הרפואית "הולבי סיטי". עוד שיחקה בסדרת הטלוויזיה "חדר מיון", במיני-סדרה "The Crow Road" בהפקת BBC סקוטלנד, בתפקיד אורח בסדרות "דיאל ופסקו", "חקירות המפקח לינלי", "Outnumbered" ו"לואיס". במיני-סדרה "The Secret" גילמה את תפקיד הנבל, ושיחקה בתפקיד גרייס מפלין בפרק "Sins of Commission" בסדרה "רציחות במידסומר".
בקולנוע הופיעה גונה בסרטים "למען המלכה והמולדת", "ניקולס ניקלבי", ו-"Red Mercury".
גונה הרבתה לשחק גם בתיאטרון. היא שיחקה בתפקיד אופליה לצדו של דניאל דיי-לואיס כהמלט בהפקה של המחזה "המלט" של התיאטרון המלכותי הלאומי.
ביוגרפיה > חיים אישיים

ב-2005 התחתנה גונה עם השחקן האנגלי ניקולס פארל. בני הזוג שיחקו יחד בסדרת הטלוויזיה "The Roman Mysteries" בתפקיד המלכה ברניקי והקיסר טיטוס. עוד הופיעו על המסך כבני הזוג מאסגרוב בעיבוד של ITV משנת 2007 לרומן "הטיית לב" מאת ג'יין אוסטן. בתה של גונה, נטשה, נולדה בשנת 2000.
הערות שוליים

↑  "I felt sick when I saw what I'd do to my wife. - Free Online Library". Thefreelibrary.com. נבדק ב-2013-08-19.
1 2  MY SISTERS ARE NURSES..THEY THINK MY TOP JOB AT HOLBY IS HILARIOUS; television Nursing family bring Stella Gonet back to reality. - Free Online Library
| --- | --- |
בקרת זהויות :  NLI: 987007372272905171  BnF: cb16969721v (data)  GND: 1248239083  ISNI: 0000 0000 4155 9020  LCCN: no97067836  NTA: 170558053  SUDOC: 092256937  VIAF: 56221021   WorldCat (עם VIAF): 56221021
אדווין רידינג

| --- | --- |
אין תמונה חופשית
 לידה:  4 בפברואר 2003 (בן 21) סטוקהולם, שוודיה שוודיה
 שם לידה:  לארס אדווין פולקה רידינג   Lars Edvin Folke Ryding
 מדינה:  שוודיה 
 תקופת הפעילות:  מ-2009
 עיסוק:  שחקן
 מקום לימודים:  Anna Whitlocks Gymnasium
 פרופיל ב-IMDb
 
לארס אדווין פולקה רידינג (בשוודית: Lars Edvin Folke Ryding; נולד ב-4 בפברואר 2003) הוא שחקן שוודי. הופעתו הראשונה כשחקן הייתה בסדרת הטלוויזיה השוודית "Mannen under trappan" בשנת 2009. מאז שיחק רידינג בסדרות וסרטים שונים, בהם "Gåsmamman" (אנ'),‏ "Älska mig (אנ'), ו-"Fröken Frimans krig" (אנ'). גילם את הנסיך וילהלם, התפקיד הראשי בסדרת הדרמה של נטפליקס "דרך המלך".
ביוגרפיה

רידינג גדל בעיר סטוקהולם שבשוודיה, ולו שלושה אחים. הוא נכדו של העיתונאי לארס רידינג ונכדו של האנס אריק מונק אף רוזנשולד, מנהל בנק.
נמצא בזוגיות מעל שנה עם השחקנית השוודית כוכבת הסדרה ״דרך המלך״ המשחקת את סטלה  פלסיה מקסים טרדסון.
קריירה

רידינג הופיע לראשונה כשחקן בסדרת הטלוויזיה השוודית "Mannen under trappan" בשנת 2009, ולאחר מכן הופיע בהפקות כגון "Fröken Frimans krig",‏ "Kronjuvelerna",‏ "The Stig-Helmer Story",‏ "Nobels testamente" ובמספר סרטי אניקה בנגצון שהופקו בשנת 2011.
ב-2013 הוא השתתף בדיבוב הדמות הראשית בסרט האנימציה השוודי-דני "Resan till Fjäderkungens rike", וכן בתוכנית הרדיו לילדים "Alla barnen firar jul" לחג המולד.
ב-2014 קריין את התפקיד הראשי בפודקאסט המיני-סדרה "Lars dagbok".
מאז 2015 הוא משתתף בסדרת הטלוויזיה "Gåsmamman", בתפקיד בנו הצעיר של לינוס אק, וב-2018 השתתף בתוכנית הילדים המיוחדת לחג המולד "Storm på Lugna gatan" של ה-SVT.
בשנת 2021 הופיע בתפקיד הראשי בסדרת הדרמה של נטפליקס "דרך המלך", בה גילם את הנסיך וילהלם.
בשנת 2022 נכלל ברשימת פורבס 30Under30 האירופאית.
פילמוגרפיה

| שנה | סדרה/סרט | תפקיד | הערות |
| --- | --- | --- | --- |
| 2009 | Mannen under trappan | פביאן קרוץ | מיני-סדרה |
| 2011 | The Stig-Helmer Story (אנ') |  |  |
| 2011 | Kronjuvelerna (אנ') | ריצ'רד פרסון |  |
| 2012 | Nobels testamente (אנ') | קאלה |  |
| 2012 | Prime Time | קאלה |  |
| 2012 | Studio Sex | קאלה |  |
| 2012 | Den röda vargen (שו') | קאלה |  |
| 2012 | Livstid (שו') | קאלה |  |
| 2012 | En plats i solen | קאלה |  |
| 2013 | IRL (אנ') | ג'ונאס |  |
| 2013 | Biciklo - Supercykeln | ואלה פורסלין |  |
| 2013–2016 | Fröken Frimans krig (אנ') | גונאר אנדרסון |  |
| 2014 | Resan till Fjäderkungens rike (אנ') | יוהאן | דיבוב |
| 2014 | מר פיבודי ושרמן (דיבוב) | תותנקאמון, מייסון | דיבוב (בגרסה השוודית) |
| 2014 | הדוב פדינגטון (דיבוב) | ג'ונתן | דיבוב (בגרסה השוודית) |
| 2014 | Bastuklubben | ג'רמו הצעיר |  |
| 2015 | Jönssonligan – Den perfekta stöten (אנ') | צ'ארלס הצעיר |  |
| 2015–2021 | Gåsmamman (אנ') (סדרת טלוויזיה) | לינוס אק |  |
| 2016 | Om allt vore på riktigt | ג'וזף |  |
| 2016 | קובו: אגדה של סמוראי (דיבוב) | קובה | דיבוב (בגרסה השוודית) |
| 2017 | פדינגטון 2 (דיבוב) | ג'ונתן | דיבוב (בגרסה השוודית) |
| 2018 | Storm på Lugna gatan (אנ') | סילבסטר |  |
| 2019 | Älska mig (אנ') | ויקטור |  |
| 2020 | קדימה (דיבוב) | איאן לייטפוט | דיבוב (בגרסה השוודית) |
| 2020 | היי סקול מיוזיקל: המחזמר: הסדרה (דיבוב) | ריקי | דיבוב (בגרסה השוודית) |
| 2020 | דוליטל (דיבוב) | סטאבינס | דיבוב (בגרסה השוודית) |
| 2020 | Maria Wern (שו') | אליוט |  |
| 2021–2024 | דרך המלך | וילהלם |  |
| 2025 | 28 שנים אחרי | סונדקוויסט |  |
פרסים ומועמדויות

| שנה | פרס | קטגוריה | מועמד | סטטוס | מקור |
| --- | --- | --- | --- | --- | --- |
| 2021 | פסטיבל הסרטים הבינלאומי בסטוקהולם (אנ') | הכוכב העולה | דרך המלך | זכייה |  |
הערות שוליים

↑  "Edvin Rysing är redo för stora roller". אורכב מ-המקור ב-2014-04-13. נבדק ב-2019-07-12.
↑  Skådisarnas intima sexscener i nya serien, www.aftonbladet.se (בשוודית)
↑  Redo för tunga roller, www.mitti.se, (הקישור אינו פעיל, 31 בדצמבר 2022), ‏2014-02-02 (בשוודית) (ארכיון)
↑  "Edvin Rysing är redo för stora roller". אורכב מ-המקור ב-2014-04-13. נבדק ב-2019-07-12.
↑  Edvin Ryding öppnar upp om psykisk ohälsa: "Vissa dagar är värre än andra", www.msn.com
↑  Här är karaktärerna i Fröken Frimans krig | SVT.se, web.archive.org, ‏2014-01-02
↑  Edvin Ryding - SFdb (בשוודית)
↑  Edvin Ryding, csfd.cz (ב־)
↑  Radiojul med Edvin och hans 22 syskon - KP-webben, web.archive.org, ‏2014-04-13
↑  Lars Dagbok - Unga Radioteatern | Sveriges Radio, web.archive.org, ‏2014-04-13
↑  Recension: Så bra är Storm på Lugna gatan - årets julkalender i SVT, www.expressen.se (בשוודית)
↑  Entrevista exclusiva: Edvin Ryding, de Young Royals, fala pela primeira vez ao Brasil, POPline, ‏2021-09-07 (ב־Brazilian Portuguese)
↑  Edvin Ryding från ”Young Royals” om sin ångest: ”Vissa dagar är värre än andra”, www.aftonbladet.se (בשוודית)
↑  Forbes 30 Under 30 2022: Celebrities, Forbes (באנגלית)
↑  "Here are the nominees for the Zalando Rising Star Award 2021". mynewsdesk.com. 6 באוקטובר 2021. נבדק ב-6 באוקטובר 2021. {{cite web}}:  (עזרה)
| --- | --- |
בקרת זהויות :  BIBSYS: 1483107590286  VIAF: 61149294309180521774   WorldCat (עם VIAF): 61149294309180521774
תחנת מזג אוויר

תחנת מזג אוויר של השרות המטאורולוגי הישראלי, בבית ג'מאל. סוכה מטאורולוגית מאווררת מדגם סטיבנסון.
תחנת מזג אוויר (באנגלית: Weather station) היא מתקן, המוצב ביבשה או בים, שנמצאים בו מכשירים וציוד למדידת תנאי אטמוספירה הנדרשים ללביצוע תחזיות מזג אוויר ולחקר מזג האוויר והאקלים. המדידות שמבוצעות בתחנה כוללות טמפרטורה, לחץ אטמוספירי, לחות, מהירות רוח, כיוון הרוח, עוצמת קרינת השמש, כמויות משקעים ועוד. מדידות הרוח מבוצעות באוויר הפתוח ככל האפשר, בעוד שמדידות של הטמפרטורה והלחות נמדדות במקום מוצל ללא קרינת שמש ישירה. תצפיות ידניות מבוצעות לפחות פעם ביום, בעוד שמדידות אוטומטיות מבוצעות לפחות פעם בשעה. מדידות מזג האוויר בים מבוצעות על ידי ספינות ומצופי מזג אוויר נייחים ונסחפים (אנ'), המודדים ערכים מטאורולוגים שונים במקצת, כגון טמפרטורת פני הים (SST), גובה הגלים, מרווח בין הגלים, כימיקלים שונים הנשפכים לים ועוד.
מכשירים למדידת מזג אוויר

בתחנות מזג אוויר סטנדרטיות קיימים המכשירים הבאים:
מדחום למדידת טמפרטורת פני הים והאוויר
ברומטר למדידת לחץ אטמוספירי
מד לחות למדידת לחות
מד רוח למדידת מהירות הרוח
פירנומטר (אנ') למדידת קרינת השמש
מד גשם למדידת משקעים נוזליים בפרקי זמן מוגדרים.
שרוול רוח למדידת מהירות רוח כללית וכיוון הרוח
שבשבת רוח, הנקראת גם שבשבת מזג אוויר: השבשבת מראה לאיזה כיוון נושבת הרוח ומהירותה.
בתחנות מזג אוויר אוטומטיות בנמלי תעופה (אנ'), משתמשים במכשירים נוספים:
חיישן מזג אוויר נוכחי וחיישן זיהוי משקעים יורדים בזמן אמת
דיסדרומטר (אנ') למדידת התפלגות גודל טיפות (אנ') הגשם
מד טרנסמיס (אנ') למדידת ראות
מד תקרת עננות (אנ') למדידת גובה תקרת/בסיס העננים
תחנות מתוחכמות יותר מודדות את מדד הקרינה האולטרה סגולה, רטיבות העלים (אנ'), לחות הקרקע, טמפרטורת הקרקע, טמפרטורת המים בבריכות, אגמים, נחלים או נהרות, ונתונים אחרים.
מכשירים למדידת מזג אוויר > חשיפה

פרט לאותם מכשירים הדורשים חשיפה ישירה לערכים הנמדדים כגון מד רוח, מד גשם, מד קרינת השמש וכדומה, המכשירים צריכים להיות מוגנים בסוכה מטאורולוגית מאווררת מדגם סטיבנסון, כדי למנוע קרינת שמש ישירה על הציוד. המכשור צריך לאפשר הקלטה של הנתונים. ללא הקלטות אוטומטיות נדרשת עבודה ידנית משמעותית לשמירת הנתונים. כמו כן המכשור צריך לאפשר שידור אוטומטי של הנתונים, בפורמט כגון METAR (אנ'), כי נתוני מזג אוויר הנמדדים בו זמנית ממספר תחנות נדרשים לחיזוי מזג אוויר.
תחנת מזג אוויר

תחנת מזג אוויר כוללת קבוצה של מכשירי מדידת מזג אוויר המופעלים על ידי אדם פרטי, מועדון, עמותה או עסק. תחנות מזג אוויר הפכו מתקדמות יותר ויכולות לכלול חיישנים רבים ושונים למדידת תנאי מזג האוויר. חיישנים אלו יכולים להשתנות בין הדגמים וצרכי המשתמש, אך רובם מודדים את מהירות הרוח, כיוון הרוח, טמפרטורות חיצוניות ופנימיות, לחות חיצונית ופנימית, לחץ ברומטרי, כמות גשם וקרינת UV/קרינת השמש. קיימים חיישנים אחרים שביכולתם למדוד את לחות הקרקע, טמפרטורת הקרקע ורטיבות העלים. איכות, נתוני מזג האוויר הנמדדים בתחנות, מושפעת מכמות וסוגי החיישנים שבתחנות ומיקומן. נתוני תחנות מזג אוויר יכולים להשתנות במידה רבה, דבר שמקשה על הקביעה אילו תחנות אוספות נתונים מדויקים, משמעותיים וברי-השוואה.
תחנות מזג אוויר כוללות בדרך כלל קונסולה דיגיטלית המספקת קריאות של הנתונים הנאספים. קונסולות אלו עשויות להתממשק למחשב אישי שבו ניתן להציג, לאחסן ולהעלות נתונים לאתרי אינטרנט או למערכות להטמעת/הפצת נתונים.
תחנות מזג אוויר מופעלות ברמה לאומית ארצית, ברמה בינלאומית, ברמת בעלי תחנות פרטיות ולמטרות חינוך. חלק מבעלי התחנות הפרטיות חולקים את הנתונים המתקבלים מהתחנות שלהם עם אחרים. הם עושים זאת על ידי חיבור ידני של דוחות ידניים, או, בהפצת נתונים דרך האינטרנט או באמצעות רדיו חובבים. היישום Citizen Weather Observer (אנ') בקיצור (CWOP) מאפשר שיתוף מידע בין תחנות מזג אוויר פרטיות. אתר האינטרנט מחתרת מזג האוויר הוא אתר פופולרי נוסף לשיתוף של נתוני מזג האוויר עם אחרים ברחבי העולם. כמו ב-CWOP, לכל תחנה המגישה נתונים ל-Weather Underground יש דף אינטרנט ייחודי המציג את הנתונים שהוגשו. אתר האינטרנט של תצפיות מזג האוויר (WOW) של השירות המטאורולוגי הבריטי (אנ') בבריטניה מאפשר גם שיתוף והצגה של נתונים מתחנות פרטיות.
ספינות ייעודיות

ספינת מזג אוויר (אנ') היא ספינה שהוצבה באוקיינוס כפלטפורמה למדידת מזג אוויר לשימוש לחיזוי מזג האוויר. ספינת מזג האוויר נועדה גם לסייע בפעולות חיפוש והצלה ולתמוך בטיסות טרנס-אטלנטיות באזור הצבתה. השימוש בספינות מזג אוויר הוכיחה את עצמה כמועילה מאוד במהלך מלחמת העולם השנייה. ארגון התעופה האזרחית הבינלאומית (ICAO) הקים רשת עולמית של 13 ספינות מזג אוויר בשנת 1948. מתוך 12 הספינות שנותרו בפעילות בשנת 1996, תשע ספינות היו ממוקמות בצפון האוקיינוס האטלנטי בעוד ששלוש היו ממוקמות בצפון האוקיינוס השקט. הסכם השירות של ספינות מזג האוויר הסתיים בשנת 1990. תצפיות מזג אוויר מספינות מזג האוויר היו מועילות למחקרי רוח וגלים. ספינת מזג האוויר האחרונה הייתה MS Polarfront, הידועה כתחנת מזג אוויר M ("jilindras") שהייתה מוצבת ב-66°N, 02°E, היא נוהלה על ידי המכון המטאורולוגי הנורווגי. השירות של MS Polarfront הופסק ב-1 בינואר 2010. מאז שנות ה-60 תפקיד ספינות מזג האוויר הוחלף ברובו על ידי לוויינים, מטוסים לטווח ארוך ומצופי מזג אוויר. מאידך תצפיות מזג אוויר מאניות נמשך על ידי אלפי אניות סוחר האוספות ומשדרות נתוני מזג אוויר תוך כדי פעילותן המסחרית. פרויקט מיקור ההמונים Old Weather (אנ') מתמלל יומנים ימיים של ספינות שהפליגו עוד לפני עידן הספינות הייעודיות.
מצופים ייעודיים

מצופי מזג אוויר הם מכשירים אשר אוספים נתוני מזג אוויר ונתוני אוקיינוגרפיה באוקיינוסים ובאגמים בעולם. מצופים שנעגנו בקרקעית הים, האוקיינוסים והאגמים היו בשימוש מאז שנת 1951. מצופים נסחפים הם מצופים שנסחפים על פני האוקיינוסים והימים עם זרמי הים והרוחות, הוכנסו לשימוש בסוף שנות ה-70. מצופים עוגנים, מחוברים לקרקעית הים באמצעות שרשראות, כבלי ניילון או פוליפרופילן. עם דעיכתו של פרויקט ספינות מזג האוויר, מצופי מזג האוויר קבלו את התפקיד הראשון בחשיבות במדידת נתוני מזג האוויר מעל הים הפתוח מאז שנות ה-70. במהלך שנות ה-80 וה-90, רשת של מצופים במרכז ובמזרח האוקיינוס השקט הטרופי, סייעה לחקור את התנודה הדרומית (אנ') של תופעת האקלים המתרחשת אחת לכמה שנים אל ניניו. מצופי מזג אוויר עוגנים בעלי קוטר הנע בין 12-1.5 מטרים, בעוד שמצופים נסחפים קטנים יותר, בעלי קוטר שבין 30–40 סנטימטרים. מצופי סחיפה הם מצופי מזג האוויר הדומיננטיים מבחינת הכמות שלהם. בכל רחבי האוקיינוסים, הימים והאגמים נמצאים כ־1250מצופי סחיפה. לנתוני עוצמת הרוח הנמדדים ממצופים קיימת שגיאה קטנה יותר מזו הנמדדת בספינות. ישנם גם הבדלים בערכי מדידות טמפרטורת פני הים בין שתי הפלטפורמות.
תחנת מזג אוויר סינופטית

תחנות מזג אוויר סינופטיות הן תחנות אוטומטיות אשר אוספות מידע מטאורולוגי בזמן סינופטי 00h00, 06h00, 12h00, 18h00 (UTC) וגם בשעות הסינופטיות 03h00, 09h00, 15h00, 21h00 (UTC).
מכשירי המדידה הנפוצים בתחנות הסינופטיות הם: מד רוח, שבשבת רוח, חיישן לחץ אטמוספירי, מדחום, מד לחות ומד גשם.
נתוני מזג האוויר נערכים בפורמט מיוחד ומשודרים לארגון המטאורולוגיה העולמי WMO כדי לעזור במודלים של תחזית מזג האוויר.
רשתות

מגוון רשתות של תחנות מזג אוויר יבשתיות הוקמו ברחבי העולם. חלקם בסיסיים לניתוח חזיתות מזג אוויר ומערכות לחץ אטמוספירי, כמו רשת התצפית הסינופטית, קיימות רשתות אחרות שהן אזוריות יותר באופיים, הידועות כמזונטים (אנ').
תחנות מזג אוויר בישראל

השירות המטאורולוגיה הישראלי הקים ומחזיק ב-82 תחנות מזג אוויר לאומיות ברחבי המדינה. בנוסף הוא אוסף נתונים מכ-400 תחנות מזג אוויר פרטיות של מתנדבים. משרד החקלאות ופיתוח הכפר גם מרכז נתוני תחנות מזג אוויר מעשרות תחנות המופעלות על ידי חקלאים ברחבי המדינה הנותנות לחקלאים תחזית מטאורולוגית חקלאית.
ראו גם

אקלים
מטאורולוגיה
מטאורולוגיה - מונחים
היסטוריה של המטאורולוגיה
סינופטיקה
מדד קרינה אולטרה סגולה
מכ"ם מזג אוויר
לוויין מזג אוויר
מפה סינופטית
תו בקרה

US-ASCII (1967) סמלים לייצוג חזותי של תווי בקרה (לא מוצגים בפועל)
בתחום המחשוב והטלקומוניקציה, תו בקרה או תו שאינו מודפס הוא נקודת קוד (מספר) בערכת תווים, שאינה מייצגת סמל כתוב. הם משמשים כאיתות בתוך התשדורת ליצירת אפקטים מלבד הוספת סמל לטקסט. כל שאר התווים הם בעיקר תווים מודפסים, ניתנים להדפסה או גרפיים, פרט אולי לתו "רווח".
היסטוריה

סימנים פרוצדורליים בקוד מורס הם סוג של תו בקרה.
סוג של תווי בקרה הוצג בקוד בודו משנת 1870: NUL ו-DEL. קוד Murray משנת 1901 הוסיף את החזרת הסמן (CR) והזנת השורה (LF), וגרסאות אחרות של קוד Baudot כללו תווי בקרה נוספים.
תו הפעמון (BEL), שצלצל בפעמון כדי להתריע למפעילים, היה גם הוא תו בקרת טלפרינטר מוקדם.
תווי בקרה נקראו גם "משפיעי פורמט".
ביוניקוד

ב-Unicode, "תווי שליטה" הם U+0000 — U+001F (בקרות C0), U+007F (מחיקה), ו-U+0080 — U+009F (בקרות C1). הקטגוריה הכללית שלהם היא "Cc". קודי עיצוב מופרדים בקטגוריה כללית "Cf". לתווי הבקרה Cc אין שם ב-Unicode, אלא מקבלים תוויות כגון "<control-001A>" במקום זאת.